Tres de Abril

Ang Tres de Abril (Abril 3), Dominggo sa Lukay, tuig 1898, mao ang adlaw kanus-a napapahawa sa pipila ka importanteng dapit sa Sugbo sa mga Sugboanong rebolusyonaryo ang mga Katsila, panahon sa Rebolusyon sa mga Pilipino batok sa mga Katsila. Ang mga langyaw napugos sa pagtago sa Kota San Pedro aron dili sulngon sa mga rebolusyonaryo nga ubos sa pagdumala ni Leon Kilat.

Wala dangtig semana ang pagkontrolar sa mga rebolusyonaryo sa Sugbo human moabot ang mga ayudang militar gikan sa ubang dapit sa nasod.

Usa sa miapil sa maong pagsulong mao sa Hen. Arcadio Maxilom.

Ang maong pag-alsa mao ang una gawas sa mga nanghitabo didto sa Luzon. 

Ang giingong giagian sa mga rebolusyonaryo pagsulong sa simbahan sa San Nicolas (usa sa mga importanteng dapit nga gikontrolar sa mga Katsila) gihimo na karong dalan nga ginganlang Tres de Abril.

Galeriya sa hulagway 

Kasaysayan sa Pilipinas
Sugbo